Diari Oficial de la Generalitat Valenciana


Sumari del DOGV 3538, del 14-07-1999 (1999/6266)

Acord d'1 de juny de 1999, de la Comissió Territorial d'Urbanisme de València, relatiu a la modificació número 7 del Pla General d'Aldaia, relativa a la subdivisió de la Unitat d'Execució UE-1.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6266


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Acord d'1 de juny de 1999, de la Comissió Territorial d'Urbanisme de València, relatiu a la modificació número 7 del Pla General d'Aldaia, relativa a la subdivisió de la Unitat d'Execució UE-1. [1999/M6266]
  
Vist l'expedient remés per l'Ajuntament d'Aldaia referit a la modificació número 7 del Pla General, relativa a la subdivisió de la Unitat d'Execució UE-1, i de conformitat amb els següents:
  
Antecedents de fet
  
Primer
  
El projecte se sotmeté a informació pública mitjançant Acord del Ple de l'Ajuntament en sessió del dia 29 de desembre de 1997. Després del pertinent període d'exposició pública, en el qual es presentaren dues al·legacions, s'aprovà provisionalment pel mateix òrgan en data 9 de març de 1999.
  
Segon
  
El projecte consta de memòria justificativa, fitxes de les unitats d'execució, plans d'informació i plans d'ordenació.
  
Tercer
  
L'objecte de la modificació és la subdivisió de la unitat d'execució UE-1 (delimitada en el Pla General vigent) en dues unitats menors denominades UE-1A i UE-1B. D'altra banda, s'exclouen de l'àmbit de la unitat d'execució dues parcel·les que reuneixen la condició de solar i es poden edificar mitjançant actuacions aïllades.
  
La modificació es justifica en facilitar l'execució del planejament, i s'adequa l'actuació a unes condicions més idònies per al seu desenvolupament.
  
Les característiques dels distints àmbits d'actuació es resumeixen en el quadre següent:
  
S'aporten les fitxes de característiques de les unitats d'execució resultants, en les quals no s'imposen condicions especials per al seu desenvolupament.
  
Quart
  
El Consell Metropolità de l'Horta emeté informe favorable en data 17 de març de 1998.
  
Cinqué
  
Aldaia té el Pla General aprovat definitivament per la Comissió Territorial d'Urbanisme en data 5 de gener de 1990.
  
Sisé
  
La Comissió Informativa de la Comissió Territorial d'Urbanisme de València, en sessió del 20 de juny de 1999, emeté informe relatiu al projecte que estem tractant, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
Amb l'anàlisi del quadre comparatiu de les característiques dels diferents àmbits de l'actuació, es conclou que es manté la proporció de càrregues i beneficis en les noves unitats delimitades respecte a la delimitació inicial de la unitat d'execució.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.A, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió de l'1 de juny de 1999, acorda:
  
Aprovar definitivament la modificació número 7 del Pla General d'Aldaia, relativa a la subdivisió de la Unitat d'Execució UE-1.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de recepció de la present notificació.
  
Tot això sense perjuí que es puga exercir qualsevol altre recurs que s'estime oportú.